Оморов Туратбек Турсунбекович

Оморов Туратбек Турсунбекович (15. 9. 1951ж. туулган, Талас облусу, Талас району, Жеңиш айылы) – техника илимдеринин доктору (1997), КР УИАнын корреспондент мүчөсү (2006), КРдин илим жана техника боюнча мамлекеттик сыйлыгынын лауреаты (2002). КР илимге эмгек сиңирген ишмери (2010). Ленинграддагы В. И. Ульянов (Ленин) атындагы Электр-техникалык институтун (1975) жана Н. Э. Бауман атындагы Москва аспирантурасын (1980) бүтүргөн. ФПИде мугалим (1975–77), ЖОЖдо инженер, Бүткүл союздук мелиорациялык системаларды комплекстүү автоматташтыруу ИИИде лаборатория башчысы (1984–92), бөлүм башчысы (1992–94), КР УИАнын Автоматика институтунда директордун илим боюнча орун басары, 2000-жылдан директор (2000–08), 2008–жылдан КР УИАнын вице-президенти. Автоматика, техникалык кибернетика жана информациялык системалар боюнча адис. 215тен ашык илимий эмгектин, анын ичинде 4 монография, 4 ойлоп табуу патентинин автору. Эмгектери: Управление многомерными объектами на основе концепции допустимости (в соавторстве). Б., 1996; Принцип гарантируемой динамики в теории системах управления. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7